Potres u Skoplju 1963.

**Zemljotres u Skoplju 1963.** (), zemljotres momentne magnitude 6,1 koji se dogodio u Skoplju, SR Makedonija (danas Republika Makedonija) tada delu SFR Jugoslavije 26. jula 1963. u kojem je preko 1.000 ljudi poginulo, više od 3.000 povređeno, a između 120.000 i 200.000 ostalo bez vlastog doma. U potresu je uništeno između 75 i 80 posto grada.

## Činjenice
Potres koji je na lestvici magnitude momenta merio 6,1 (ekvivalentno 6,9 na Rihterovoj skali) zbio se 26. jula 1963. u 4.17 sati prema UTC (5.17 prema lokalnom vremenu) u Skoplju, Socijalistička Republika Makedonija, tada delu SFR Jugoslavije (danas Republika Makedonija). Podrhtavanje je trajalo 20 sekundi i osetilo se duž većine doline reke Vardar.

Vest je iz Skoplja u Beograd preneo u rano jutro 26. jula 1963. dopisnik „Politike“ Jovan Popovski, a odatle su vest preuzele druge agencije. Tim povodom Politika je štampala prvo vanredno izdanje svog časopisa posle Drugog svetskog rata.

## Posledice

Nakon nekoliko dana od zemljotresa 35 država zatražilo je od Generalne skupštine Ujedinjenih nacija da uvrsti pomoć za Skoplje na popis svojih agenda. Pomoć u obliku novca, medicinskih, inženjerskih i građevinskih timova i namirnica ponudilo je 78 država.

## Obnova
Na objavljenom konkursu za rekonstrukciju Skoplja 1965. god poznati japanski arhitekta Kenzo Tange osvojio je prvu nagradu, dok su drugu nagradu osvojili R. Mišević i F. Venkler. Njihovi timovi, zajedno sa još mnogim arhitektama, radili su na izradi dokumentacije objekata za obnovu u duhu moderne arhitekture. 

Veliki broj novih objekata izvedeni su u stilu brutalizma natur betonom i u određenim slučajevima u kombinaciji sa ciglom. Među njima su:
* Transportni centar, sa željezničkom, međugradskom i gradskom autobuskom stanicom, projektant Kenzo Tange 
* Narodna i univerzitetska biblioteka, autor Petar Muličkoski
* MANU - Akademija nauka i umetnosti Republike Sjeverne Makedonije, na lijevoj strani rijeke Vardar u blizini Sudske palate, auutor objekta je Boris Čipan
* Spomen kuća - muzej Narodnooslobodilačke borbe i revolucije, u centru Skoplja, u parku između MANU i Sudske palate. Objekat je otvoren 28. septembra 1981. godine. Autori su Aleksandar Nikoljski i Vladimir Pota, arhitekte iz Skoplja. 
* Nacionalna opera i balet
* Gradski tržni centar (GTC), u centru grada, na desnoj strani rijeke Vardar.
* Telekomunikacioni centar u centru Skoplja, autor Janko Konstantinov
 
## Galerija

Image:Old Railway station Skopje Earthquake 1963 Macedonia.JPG|Simbol potresa: Stara železnička stanica u Skoplju. Sat je stao 26. jula 1963. u 5.17 sati. Danas zgradu koristi *[[Muzej grada Skoplja]]*.
Image:Skopje earthquake 1963 new settlements.JPG|Sredstva za nova naselja u Skoplju donirali su SAD, UK, Zapadna Nemačka, Meksiko, skandinavske zemlje, Švajcarska, ČSSR, Poljska, Svetsko veće crkava itd.
Image:Reims France charity concert Skopje earthquake 1963 Macedonia.jpg|Dobrotvorni koncert Henrika Šeringa za žrtve zemljotresa u Skoplju održan 26. novembra 1963. u Remsu (Francuska).
Image:Roosendaal help for Skopje earthquake 1963 Macedonia.JPG|Novinski isečci: Pomoć građanima Skoplja iz Rozendala (Holandija) 8. avgusta 1963.


## Reference

## Vanjske veze

* Snimak nakon zemljotresa